


Anexa

nr. 37 din 24.05.2022


NOTĂ CONCEPTUALĂ

1. Informaţii generale privind obiectivul de Investiţii propus:
1.1. Denumirea obiectivului de investiţii: „Construire împrejmuire parțială la obiectivul Parc, sat Negoești”, în sat Negoesti, comuna Soldanu, judetul Călărași
1.2. Ordonator principal de credite/investitor : Comuna Soldanu, judetul Calarasi
1.3. Ordonator de credite (secundar/terţiar) : Nu e cazul;
1.4. Beneficiarul investiţiei : Comuna Soldanu, Judetul Calarasi.
2. Necesitatea şi oportunitatea obiectivului de investiţii propus
2.1. Scurtă prezentare privind:
a) deficienţe ale situaţiei actuale:
Amplasamentul studiat se afla în domeniul public, în administrarea Comunei Șoldanu, conform Hotărârii Consiliului Local al Comunei Șoldanu nr. 21/17.12.1999 privind modificarea inventarului bunurilor care alcatuiesc domeniul public al comunei Soldanu, judetul Călărași aprobat prin Hotararea Consiliului Local al Comunei Șoldanu nr. 15/27.08.1999.
Terenul, in suprafata de 1018 mp este amplasat pe soseaua Oltenitei, nr 35, situat in intravilanul satului Soldanu, comuna Soldanu si are dimensiunile in plan conform planului de situatie anexat prezentei lucrari.
Terenul nu este imprejmuit corespunzator si nu prezinta siguranta. 
b) efectul pozitiv previzionat prin realizarea obiectivului de investiţii:
Delimitarea imobilului si asigurarea unei mai bune sigurante.
Necesitatea realizarii acestei investitii consta in:
- Siguranta;
- Delimitarea incintei.
c) impactul negativ previzionat în cazul nerealizării obiectivului de investiţii: neasigurarea avantajelor prezentate la punctul b).
2.2. Prezentarea, după caz, a obiectivelor de investiții cu aceleași funcțiuni sau funcțiuni similare cu obiectivul de investiții propus, existente în zonă, în vederea justificării necesității realizării obiectivului de investiții propus: în zona se gasesc asemenea obiective, dar in mediul rural este totusi o mare deficienta din acest punct de vedere. Pentru o buna dezvoltare a zonelor rurale , trebuie sa se investeasca in asemenea obiective.
Necesitatea realizarii acestei investitii consta in:
· Practicarea activitatilor in aer liber, a sportului;
· Realizarea unui parc pentru copii;
· Combaterea sedentarismului
2.3. Existenţa, după caz, a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiţii propus: nu e cazul.
2.4. Existenţa, după caz, a unor acorduri internaţionale ale statului care obligă partea română la realizarea obiectivului de investiţii: nu e cazul.
2.5. Obiective generale, preconizate a fi atinse prin realizarea investiţiei:
Construirea imprejmuirii prin delimitarea amplasamentului la strada cu un gard realizat la standarde ridicate.
	Realizarea imprejmuirii, în condiţii calitative ridicate şi care oferă siguranţă cetatenilor este oportună şi prezintă multiple avantaje:
· asigurarea unor condiţii calitative ridicate;
· asigurarea sigurantei cetatenilor prin realizarea gardului la nivelul unor standarde ridicate;
· asigurarea unui plus de valoare însemnat prin crearea unui impact vizual plăcut, în condiţii calitative ridicate, cu o durată de viaţă mare şi cu costuri de exploatare foarte reduse.
3. Estimarea suportabilităţii investiţiei publice
3.1. Estimarea cheltuielilor pentru execuţia obiectivului de investiţii, luându-se în considerare, după caz:
· costurile unor investiţii similare realizate;
· standarde de cost pentru investiţii similare.
     	Investitia este estimata la o valoare aproximativ de 43.000 lei fără TVA.
3.2. Estimarea cheltuielilor pentru proiectarea, pe faze, a documentaţiei tehnicoeconornice aferente obiectivului de investiţie, precum şi pentru elaborarea altor studii de specialitate în funcţie de specificul obiectivului de investiţii, inclusiv cheltuielile necesare pentru obţinerea avizelor, autorizaţiilor şi acordurilor prevăzute de lege
      	Costurile estimate privind proiectarea se estimeaza la 4.500 lei fără TVA.
3.3. Surse identificate pentru finanţarea cheltuielilor estimate (în cazul finanţării nerambursabile se va menţiona programul operaţional/axa corespunzătoare, identificată): buget local.
4. Informaţii privind regimul juridic, economic şi tehnic al terenului şi/sau al construcţiei existente:
Amplasamentul studiat se afla în domeniul public, în administrarea Consiliului Local al Comunei Șoldanu conform  Hotărârii Consiliului Local la Comunei Șoldanu privind inventarului bunurilor care alcătuiesc domeniul public al comunei Soldanu, judetul Calarasi nr 15/27.08.1999, cu modificăriile și completările ulterioare.
5. Particularităţi ale amplasamentului/amplasamentelor propus(e) pentru realizarea obiectivului de investiţii:
a) descrierea succintă a amplasamentului/amplasamentelor propus(e) (localizare, suprafaţa terenului, dimensiuni în plan):
Terenul, in suprafata de 1018 mp este amplasat pe soseaua Oltenitei, nr 35, situat in intravilanul satului Negoesti, comuna Soldanu, are dimensiunile in plan conform planului de situatie anexat prezentei lucrari si are urmatoarele vecinatati:
· Latura din N – Soseaua Oltenitei;
· Latura din S – Tutulea Cristian, Vlasceanu Floarea;
· Latura din E – Tutulea Cristian;
· Latura din V – Teren sport multifunctional.
b) relaţiile cu zone învecinate, accesuri existente şi/sau căi de acces posibile:
Comuna Șoldanu, judeţul Călăraşi este amplasată în zona de sud-vest a județului Călărași, pe ambele maluri ale râului Argeș, de-a lungul drumului național DN4, București - Olteniţa, la km 44 şi este compusă din 2 sate şi anume: satul Șoldanu şi satul Negoeşti.
Vecinătățile teritoriului administrativ al comunei Șoldanu sunt următoarele:
· La Nord – comuna Luica, la aproximativ 3 km de centrul satului reședință, Șoldanu;
· la Sud – comuna Radovanu, la aproximativ 4 km de centrul satului reședință, Șoldanu;
· la Est   – comuna Curcani, la aproximativ 4 km de centrul satului reședință, Șoldanu;
· la Vest – orașul Budești, la aproximativ 4 km de centrul satului reședință, Șoldanu.
c) surse de poluare existente în zonă: nu e cazul.
d) particularităţi de relief:
Plasată pe bordura de vest a câmpiei Mostiştei, pe care în acest sector Valea Argeşului o desparte de câmpia mai înalta a Burnazului, comuna prezintă un relief de câmpie neteda, tabulară, înclinată uşor către SSV, înspre râul Argeş. Teritoriul comunei se include în tipul vegetaţiei de stepă.
Sub aspect geomorfologic, teritoriul comunei face parte din marea unitate „Câmpia Română”, acoperită de o cuvertură sedimentară alcătuită din depozite cuaternare. Pătura superficială a acestor depuneri este reprezentată de loess, care constituie roca mamă generatoare de soluri pe terase si versanţi. O caracteristică a materialului loess-ului de suprafaţă o constituie numeroasele depresiuni de tasare, care se găsesc răspândite pe toate terasele.
Lunca Argeşului este dezvoltată în sectorul SE al comunei, fiind despărţită în terase printr-un prag abrupt, cu înălţimi variabile între 3-5 m.
e) nivel de echipare tehnico-edilitară a zonei şi posibilităţi de asigurare a utilităţilor:
Zona studiata ofera posibilitatea de asigurare a racordarii la utilitati (apa, canal, energie electrica).
f) existenţa unor eventuale reţele edilitare în amplasament care ar necesita relocare/protejare, în măsura în care pot fi identificate: nu e cazul.
g) posibile obligaţii de servitute: nu e cazul.
h) condiţionări constructive determinate de starea tehnică şi de sistemul constructiv al unor construcţii existente în amplasament, asupra cărora se vor face lucrări de intervenţii, după caz: nu e cazul.
i) reglementări urbanistice aplicabile zonei conform documentaţiilor de urbanism aprobate - plan urbanistic general/plan urbanistic zonal şi regulamentul local de urbanism aferent: nu este cazul;
j) existenţa de monumente istorice/de arhitectură sau situri arheologice pe amplasament sau în zona imediat învecinată; existenţa condiţionărilor specifice în cazul existenţei unor zone protejate: nu este cazul.
6. Descrierea succintă a obiectivului de investiţii propus, din punct de vedere tehnic şi funcţional:
a) destinaţie şi funcţiuni:
Prin realizarea obiectivului de investitie ,,Construire împrejmuire parțială la obiectivul Parc, sat Negoești”, în satul Negoesti, comuna Soldanu, judetul Calarasi, se doreste îndeplinirea urmatoarelor lucrari: construirea unui gard din stalpi si panouri de beton prefabricate de inaltime 2 m. Montarea lui se va face pe soclu continuu din beton armat cu fundatii izolate in dreptul stâlpilor. 
b) caracteristici, parametri şi date tehnice specifice, preconizate:
Se vor folosi:
· Placi prefabricate din beton (contin armatura de 6 mm) de dimensiune 200x45x4 cm,
· Stalpi prefabricati din beton cu model piatra sau caramida de dimensiune 14 x 13 x 220 cm;,
· Soclu beton continuu cu h = 0.20 m si fundatii izolate pentru stalpi;
c) durata minimă de funcţionare apreciată corespunzător destinaţiei/funcţiunilor propuse: 25 ani;
d) nevoi/solicitări funcţionale specifice:
Necesitatea realizarii acestei investitii constă în:
· sguranță;
· dlimitarea incintei.
7. Justificarea necesităţii elaborării, după caz, a:
7.1.  studiului de prefezabilitate, în cazul obiectivelor/proiectelor majore de investiţii: nu e cazul;
7.2. expertizei tehnice şi, după caz, a auditului energetic ori a altor studii de specialitate, audituri sau analize relevante, inclusiv analiza diagnostic, în cazul intervenţiilor la construcţii existente: nu e cazul;
7.3. unui studiu de fundamentare a valorii resursei culturale referitoare la restricţiile şi permisivităţile asociate cu obiectivul de investiţii, în cazul intervenţiilor pe monumente istorice sau în zone protejate: nu e cazul.

PREȘEDINTELE DE ȘEDINȚĂ:
Consilier local, Alexandru-Adrian BOTEA




